L 96/86
MT
Il-Ġurnal Uffiċjali tal-Unjoni Ewropea
5.4.2023
(5)
L-ispeċifikazzjonijiet tal-istandard armonizzat EN 71-13:2021+A1:2022 huma relatati b’mod aktar ċar marrekwiżiti tad-Direttiva 2009/48/KE.
B’mod partikolari, din il-verżjoni l-ġdida tal-istandard EN 71-13:2021 tallinja l-istandard mad-Direttiva 2009/48/KE kif emendata bid-Direttivi tal-Kummissjoni (UE) 2020/2088 (6) u (UE) 2020/2089 (7).
It-tabelli 1 u 2 tal-istandard ġew riveduti u ddaħħlet tabella addizzjonali 3 fl-istandard sabiex jitqiesu l-bidliet fil-listi tal-fwejjaħ allerġeniċi fid-Direttiva 2009/48/KE, introdotti bid-Direttivi (UE) 2020/2088 u (UE) 2020/2089.
It-tabella 3 tal-istandard tinkludi fwejjaħ allerġeniċi li, skont id-Direttiva 2009/48/KE, għandhom jiġu elenkati fuq tikketta mwaħħla mal-ġugarell, fuq l-imballaġġ jew f’fuljett li jakkumpanja l-ġugarell.
L-istandard EN 71-13:2021+A1:2022 jinkludi l-ispeċifikazzjoni li l-kits kożmetiċi u l-logħob tat-togħma ma għandhomx jintużaw minn tfal iżgħar minn 36 xahar.
Din l-ispeċifikazzjoni tirrifletti b’mod ċar ir-rekwiżit stabbilit fil-Parti III, il-punt 12, it-tieni paragrafu, tal-Anness II tad-Direttiva 2009/48/KE.
(6)
Il-Kummissjoni, flimkien mas-CEN, ivvalutat jekk l-istandard armonizzat EN 71-13:2021+A1:2022 abbozzat misCEN jikkonformax mat-talba M/445 tad-9 ta’ Lulju 2009.
Il-Kummissjoni vvalutat ukoll il-konformità mat-talba l-ġdida stabbilita fid-Deċiżjoni ta’ Implimentazzjoni C(2022) 7410.
L-istandard armonizzat jissodisfa r-rekwiżiti li għandu l-għan li jkopri u li huma stabbiliti fid-Direttiva 2009/48/KE.
Għalhekk jixraq tiġi ppubblikata r-referenza ta’ dak l-istandard f’Il-Ġurnal Uffiċjali tal-Unjoni Ewropea.
(7)
L-istandard armonizzat EN 71-13:2021+A1:2022 jissostitwixxi l-istandard armonizzat EN 71-13:2021.
Għalhekk, jeħtieġ li r-referenza ta’ dak l-istandard tiġi rtirata minn Il-Ġurnal Uffiċjali tal-Unjoni Ewropea.
(8)
Fl-interessi taċ-ċarezza, tar-razzjonalità u tas-simplifikazzjoni, jenħtieġ li lista sħiħa tar-referenzi tal-istandards armonizzati abbozzati b’appoġġ għad-Direttiva 2009/48/KE u li jissodisfaw ir-rekwiżiti li għandhom l-għan li jkopru tiġi ppubblikata f’att uniku.
Ir-referenzi tal-istandards armonizzati abbozzati b’appoġġ għadDirettiva 2009/48/KE huma ppubblikati attwalment bid-Deċiżjoni ta’ Implimentazzjoni (UE) 2021/1992.
Konsegwentement, id-Deċiżjoni ta’ Implimentazzjoni (UE) 2021/1992 jeħtieġ tiġi sostitwita b’deċiżjoni ġdida.
(9)
Il-konformità ma’ standard armonizzat tikkonferixxi preżunzjoni ta’ konformità mar-rekwiżiti essenzjali korrispondenti stabbiliti fil-leġiżlazzjoni tal-Unjoni dwar l-armonizzazzjoni mid-data tal-pubblikazzjoni tarreferenza tat-tali standard f’Il-Ġurnal Uffiċjali tal-Unjoni Ewropea.
Għaldaqstant, din id-Deċiżjoni jenħtieġ li tidħol fisseħħ fid-data tal-pubblikazzjoni tagħha,
ADOTTAT DIN ID-DEĊIŻJONI:
Artikolu 1 Ir-referenzi tal-istandards armonizzati għall-ġugarelli abbozzati b’appoġġ għad-Direttiva 2009/48/KE, elenkati fl-Anness ta’ din id-Deċiżjoni, huma b’dan ippubblikati f’Il-Ġurnal Uffiċjali tal-Unjoni Ewropea.
Artikolu 2 Id-Deċiżjoni ta’ Implimentazzjoni (UE) 2021/1992 hija mħassra.
Artikolu 3 Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
(6) Id-Direttiva tal-Kummissjoni (UE) 2020/2088 tal-11 ta’ Diċembru 2020 li temenda l-Anness II tad-Direttiva 2009/48/KE tal-Parlament Ewropew u tal-Kunsill fir-rigward tat-tikkettar tal-fwejjaħ allerġeniċi fil-ġugarelli (ĠU L 423, 15.12.2020, p. 53).
(7) Id-Direttiva tal-Kummissjoni (UE) 2020/2089 tal-11 ta’ Diċembru 2020 li temenda l-Anness II tad-Direttiva 2009/48/KE tal-Parlament Ewropew u tal-Kunsill fir-rigward tal-projbizzjoni tal-fwejjaħ allerġeniċi fil-ġugarelli (ĠU L 423, 15.12.2020, p. 58).